Pagal LR Sveikatos sistemos įstatymą  (49 straipsnio 5 dalis), jei pacientai savo iniciatyva pasirenka brangiau kainuojančias paslaugas, medžiagas, procedūras, tai šių paslaugų, medžiagų, procedūrų faktinių kainų ir nemokamų paslaugų, medžiagų, procedūrų bazinių kainų skirtumą jie sumoka patys LR Sveikatos apsaugos ministerijos nustatyta tvarka. Jei pacientai, turintys teisę į nemokamas asmens sveikatos priežiūros paslaugas, savo iniciatyva pasirenka papildomas paslaugas ar procedūras, šių paslaugų ar procedūrų kainą jie sumoka patys. Čia pateikiamos kainos pagal Centro standartą, kuriuo remiantis teikiamos kokybiškos integruotos ir koordinuotos sveikatos priežiūros paslaugos, užtikrinančios  paciento saugą ir paslaugų teikimo operatyvumą, kompleksiškumą, efektyvų ištyrimą naudojant patikimų gamintojų įrangą, naujausios kartos preparatus, turinčius mažiausią nepageidaujamą poveikį, taikant geresnę slaugą ir skiriant ypatingą dėmesį. Pavyzdžiui, kolonoskopijos tyrimas atliekamas pacientui nepatiriant jokių nemalonių pojūčių, nes procedūros metu pacientas „miega“, t. y. tyrimo metu taikoma nejautra, tyrimo eigą, be gydytojo endoskopuotojo, nuolat stebi gydytojas anesteziologas-reanimatologas. Kaina už kompiuterinės ir magnetinio rezonanso tomografijos tyrimus, dėl Sveikatos apsaugos ministerijos nustatytos tvarkos yra skirtinga atskirose 5-iose teritorinėse liginių kasose (TLK). Konkrečios kainos teiraukitės registratūroje. Gydytojo konsultacijos kaina priklauso ir nuo pasirinkto gydytojo mokslinio laipsnio. Laboratoriniams tyrimams ši kaina nėra taikoma. Taikoma viena kaina visiems pacientams draustiems ir nedraustiems, nepriklausomai ar jie turi gydytojo siuntimą. Laboratorinių tyrimų, atliekamų iš kraujo, kaina susideda iš tyrimo kainos (nurodytos kainyne) ir kraujo paėmimo kainos.